Α.Ο. Αστέρας Εξαρχείων

Ο Αθλητικός Όμιλος Αστέρας Εξαρχείων είναι ελληνικός αθλητικός σύλλογος που δραστηριοποιείται στην περιοχή των Εξαρχείων, στον Νομό Αττικής, όπου και βρίσκεται η έδρα του. Επίσημο έτος ίδρυσής του είναι το 1928 αλλά με το όνομα αυτό υπάρχει από το 1967. Αγωνίζεται με χρώματα το μαύρο και το λευκό. Διαθέτει τμήματα ποδοσφαίρου, καλαθοσφαίρισης και πετοσφαίρισης. Η ποδοσφαιρική έδρα της ομάδας βρίσκεται στην λεγόμενη «Αλεπότρυπα» στην Κυψέλη.

 Αχιλλεύς Νεαπόλεως: Αναφέρεται τουλάχιστον από τη σεζόν 1930-31, όταν επιχορηγήθηκε από το δήμαρχο Αθηναίων Σπ. Μερκούρη με 2.000 δρχ. Το 1931-32 συμμετείχε στη Γ΄ κατηγορία της ΕΠΣ Αθήνας και επιχορηγήθηκε ξανά με 2.000 δρχ.. Την επόμενη σεζόν 1932-33 δεν επιχορηγήθηκε και στη συνέχεια η δράση του είναι άγνωστη. Π.Σ. Υπεροχή Νεαπόλεως: Από την προπολεμική περίοδο στη συνοικία των Εξαρχείων υπήρχε ο Ποδοσφαιρικός Σύλλογος "Υπεροχή Νεαπόλεως", ιδρυμένος γύρω στο 1928. Τη σεζόν 1931-32 έλαβε επιχορήγηση από το Δήμο Αθηναίων 2.500 δρχ. Από την Υπεροχή ξεκίνησε την καριέρα του και αγωνίστηκε ως το 1958 ο διεθνής ποδοσφαιριστής Μίμης Στεφανάκος, που έκανε μεγάλη καριέρα στον Ολυμπιακό Πειραιά. Την πρώτη μεταπολεμική σεζόν 1944-45 η Υπεροχή μετείχε στο πρωτάθλημα της ΕΠΣ Αθήνας, στη Γ΄ κατηγορία και συνέχισε στις μικρές κατηγορίες της ΕΠΣΑ ως τη σεζόν 1956-57. Η Υπεροχή είχε χρώματα "κυανόλευκα". Πανεξαρχειακός Όμιλος Φιλάθλων: Ιδρύθηκε το 1939 ως ανεξάρτητο σωματείο, με βασικό καθοδηγητή και αρχηγό τον Π. Πανάγο. Την πρώτη ομάδα συγκροτούσαν οι παίκτες: Λαδικός (τερμ.), Χαρισιάδης, Πανάγος, Γεντίκης, Ρεμούνδος, Κοντογιάννης, Λαδικός ΙΙ, Τσάμης, Ντούζος, Τζανής, Καραπάνος, Ρεμούνδος ΙΙ. Μετείχε στις μικρές κατηγορίες της ΕΠΣΑ από τη σεζόν 1949-50 ως τη σεζόν 1956-57, με πρόεδρο τον Εμμ. Καμπάνη. Τον Οκτώβριο του 1952 ίδρυσε και τμήμα μπάσκετ. Ο Π.Ο.Φ. είχε χρώματα "κιτρινόμαυρα" Την περίοδο αυτή (1948-1952) έντονη δράση έχει και ο ανεξάρτητος σύλλογος "Ένωσις Εξαρχείων", που δεν εξελίχθηκε σε επίσημο σωματείο, καθώς και διάφορα εφήμερα ποδοσφαιρικά σωματεία (ουσιαστικά παρέες παικτών), όπως: Μελιτεύς (1949), Φωστήρ Εξ. (1951), Νίκη Εξ. (1951), Δωριεύς (1952), Κεραυνός (1952) κ.ά. Α.Σ. Εξαρχείων-Νεαπόλεως (ή ΑΣΕΝ): Ιδρύθηκε τον Ιούνιο του 1957 από τη συγχώνευση της Υπεροχής με τον Πανεξαρχειακό, που αγωνίζονταν τότε στη Β2 κατηγορία της ΕΠΣΑ, με πρώτο πρόεδρο τον καθηγητή φυσ. αγωγής Δημ. Δελόπουλο. Μια πρώτη προσπάθεια συγχώνευσης των δύο σωματείων είχε γίνει και το 1954 χωρίς επιτυχία. Ο ΑΣΕΝ μετείχε στο πρωτάθλημα της ΕΠΣΑ ως τη σεζόν 1966-67, σε χαμηλές κατηγορίες. Ο ΑΣΕΝ είχε χρώματα "κυανό" (της Υπεροχής) και "κίτρινο" (του Πανεξαρχειακού). Εκτός από ποδοσφαιρική ομάδα, ο νέος σύλλογος είχε επίσης ομάδα μπάσκετ με έδρα το γηπεδάκι του λόφου Στρέφη και τμήμα πάλης, με 80 αθλητές (πιο γνωστοί οι: Καρυστινός, Παπαλαζάρου, Αλεξίου) υπό την καθοδήγηση του πρωτοπαλαιστή Χαρισιάδη, το οποίο υπήρχε από το 1954 και στεγαζόταν σε προπονητήριο στα Νέα Σφαγεία (οδός Πειραιώς 200). Στον ΑΣΕΝ προσκλήθηκαν να μετάσχουν και οι γειτονικοί σύλλογοι "Λευκός Αστήρ" και "Ηρακλής Μουσείου", χωρίς ανταπόκριση. Λευκός Αστήρ Λυκαβηττού: Ως ανεπίσημος σύλλογος αναφέρεται από το 1927. Μεταπολεμικά μετείχε στα πρωταθλήματα της ΕΠΣΑ από τις αρχές της δεκαετίας του '50 ως τη σεζόν 1966-67, που βρισκόταν στην Α2 κατηγορία. Το 1954 το Δ.Σ. του συλλόγου αρνήθηκε πρόταση να συγχωνευτεί με την Υπεροχή. Α.Ο. "Αστήρ" Εξαρχείων: ιδρύθηκε το καλοκαίρι του 1967 έπειτα από την αναγκαστική συγχώνευση που επέβαλε το δικτατορικό καθεστώς στις δυο παλιές αθηναϊκές ποδοσφαιρικές ομάδες: "Λευκός Αστήρ Λυκαβηττού" και "Α.Σ. Εξαρχείων-Νεαπόλεως" (ΑΣΕΝ). Την προηγούμενη σεζόν 1966-67 ο Λευκός Αστήρ μετείχε στην Α2 κατηγορία της ΕΠΣ Αθήνας, η οποία μετά την αναμόρφωση των κατηγοριών έγινε Β΄ κατηγορία, στην οποία τοποθετήθηκε η νέα ομάδα του Α.Ο. Αστέρα. Το ανδρικό ποδοσφαιρικό τμήμα του Αστέρα είναι το παλαιότερο του συλλόγου, αφού ιδρύθηκε το 1928 ως "Υπεροχή Νεαπόλεως". Το 1957 δημιουργήθηκε ο Α.Σ. Εξαρχείων-Νεαπόλεως. Το 1967 ονομάστηκε Α.Ο. Αστήρ. Αγωνίζεται στο τοπικό πρωτάθλημα της ΕΠΣ Αθήνας, στην Β' κατηγορία. Το τμήμα καλαθοσφαίρισης ανδρών του Αστέρα Εξαρχείων έχει κατακτήσει ένα τοπικό πρωτάθλημα ΕΣΚΑ το 1987 και ένα πρωτάθλημα Γ΄ Εθνικής το 1994. Γ΄ Εθνική Πρωταθλήτρια (1): 1994 Πρωτάθλημα ΕΣΚΑ Πρωταθλήτρια (1): 1987 Το τμήμα καλαθοσφαίρισης γυναικών αποτέλεσε ένα από τα ισχυρότερα της χώρας σταθερά καθ' όλη τη διάρκεια των δεκαετιών του 1990 και 2000. Πριν τη διάλυσή της, το 2013, η ομάδα μέτρησε τέσσερις εξόδους σε ευρωπαϊκές διοργανώσεις, ενώ υπήρξε και φιναλίστ στο Κύπελλο Ελλάδος. Διέθετε τη νομική μορφή ερασιτεχνικού σωματείου. Έδρα του αποτελούσε το Κλειστό Γυμναστήριο δίπλα στο Λόφο Στρέφη, χωρητικότητας 500 καθήμενων θεατών. Τον Ιούλιο του 2013 ο πρόεδρος του συλλόγου, Ανδρέας Μαζαράκης, και ο γενικός γραμματέας, Παρασκευάς Μηλιώνης, συνυπέγραψαν επιστολή προς την Ελληνική Ομοσπονδία Καλαθοσφαίρισης στην οποία ανακοίνωναν την πρόθεσή τους να αποσύρουν την ομάδα από την Α2 Εθνική Κατηγορία και να αναστείλουν τη λειτουργία του τμήματος για την επόμενη χρονιά (τελικά ο Αστέρας δεν επανήλθε ποτέ). Α2 Εθνική Πρωταθλήτρια (2): 1999, 2011 Β΄ Εθνική Πρωταθλήτρια (1): 1992 Το τμήμα πετοσφαίρισης γυναικών μετέχει στην Τοπική Κατηγορία Γυναικών 3 - ΕΣΠΑΑΑ 2023-2024. Α.Ο. Αστέρας Εξαρχείων, επίσημος ιστότοπος (καλαθοσφαίριση ανδρών). Αστέρας-Υπεροχή Εξαρχείων (καλαθοσφαίριση ανδρών), επίσημος λογαριασμός στο Facebook. Α.Ο. Αστέρας Εξαρχείων, επίσημος ιστότοπος (ανενεργός). Α.Ο. Αστέρας Εξαρχείων, επίσημος λογαριασμός στο YouTube. «Στα άδυτα του θρυλικού Αστέρα Εξαρχείων», αφιέρωμα στον ιστότοπο της εφημερίδας «LiFo», 4 Μαρτίου 2016.